θεος τυχαν αγαθαν. αρχοντος εν τιθορραι μνασια του ξενινου στραταγεοντος δε των φωκεων επινικου του νικαρχου λιλαιεος ιερητευοντος δε τωι θεωι τωι σαραπει δαμοκλεα του εχεκρατεος μηνος τριτου απεδοντο λ[α]ων και λαμπρων ο υιος αυτου συνευδοκεοντος και του πατρος αυτων ομοιως δε συνευδοκεοντος ται ωναι και του τιμοξενου υιου λαμπρωνος και θεωνος του τιμομαχου χρησαντος ταν χερα λαωνος του λαμπρωνος τωι θεωι τωι σαραπει τωι εν τιθορραι επ ελευθεριαι σωμα ανδρειον ωι ονομα σωτιμος τον υιο[ν] αρχους τιμας αργυριου μναν πεντε. ταν τιμαν εχει πασαν. βεβαιωτηρ θεων τιμομαχου. μη καταδουλιξασθω δε μηθεις σωτιμον μηδε καθ οποιον τροπον μητε αυτον μητε α κα εχη αλλα ελευθερος εστω και μη ποθεικετω μηθενι μηθεν ετ[ι]. ει δε τις καταδουλιζοιτο σωτιμον αποτεισατω αργυριου μνας εξηκοντα ποθιερους τωι θεωι τωι σαραπει. εξεστω δε και προσταμεν τωι θελοντι φωκεων επι τωι ημισωι και το μεν ημισον εστω του προσταντος το δε ημισον του θεου του σαραπιος. παραμεινατω δε σωτιμος λαμπρωνι ταν ζωαν τωι πατρι λαωνος και τιμοξενου ποιων το επιτασσομενον παν ει δε μη παραμεινη λαμπρωνι αποτεισατω αργυριου πλατη εβδομηκοντα και αγωγιμος εστω ποτι το γεγραμμενον επιτιμιον. διδοτω δε λαμπρων σωτιμωι ταν ευσχημοσυναν. α ωνα παρα τον θεον τον σαραπιν το δε αντιγραφον παρα τον αρχοντα μνασιαν. μαρτυρες καλλιγενης τιμωνος απολλωνιος απολλωνιδα βιων νικοδαμου.
Phokis — Tithora — beg. 2nd c. AD
 beg. 2nd c. AD